વિદેશી બાબતોની નેશનલ એસેમ્બલી સ્ટેન્ડિંગ કમિટીની બેઠકમાં પીએમએલ-એનના સાંસદ રાણા મહંમદ અફઝલે પુછ્યુ હતુ કે આપણે હાફિઝ જેવા નોન સ્ટેટ એકટર્સને આગળ વધવાની તક કેમ આપીએ છીએ. આપણે હાફિઝ જેવા લોકો સામે પગલાં કેમ લઈ શકતાં નથી. અફઝલે વધુમાં જણાવ્યું હતું કે ભારતે કાશ્મીર મુદે બેઠક દરમિયાન જમાત-ઉદ-દાવાના વડાને મુદો બનાવી જણાવ્યું હતું કે ભારત અને પાકિસ્તાન વચ્ચેના વિવાદનું મુખ્ય કારણ હાફિઝ છે. તેમણે જણાવ્યું હતું કે ફ્રાન્સની યાત્રા દરમિયાન પણ વિદેશી પ્રતિનિધિઓએ હાફિઝનું નામ લીધું હતું. તેમણે એમ પણ જણાવ્યુ હતુ કે છેલ્લાં 25 વર્ષ દરમિયાન રાજકીય ક્ષેત્રે હાફિઝનું નામ સાંભળવામા આવ્યું નથી. પરંતુ આંતરરાષ્ટ્રીય ક્ષેત્રે તે એક આતંકવાદી છે.